**Maksat 2. Açlygy ýok etmek, azyk howpsyzlygyny üpjün etmek we iýmitlenmegi gowulandyrmak hem-de oba hojalygynyň durnukly ösüşine ýardam bermek**

**2.3 wezipe. 2030-njy ýyla çenli oba hojalygynyň önümçiligini we uly bolmadyk (ownuk) azyk önümlerini öndürijileriň, hususan-da, aýallaryň, fermerçilik maşgala hojalyklarynyň, maldarlaryň we balykçylaryň girdejilerini iki esse ýokarlandyrmak, şol sanda bu wezipäni ýeriň, beýleki önümçilik serişdeleriniň we oba hojalygynyň önümçiliginiň faktorlarynyň, bilimleriň, maliýe hyzmatlarynyň, bazarlaryň we oba hojalygynda goşulan gymmaty we iş bilen üpjünçiligi artdyrmak üçin mümkinçilikleriň kepillendirilen we deň elýeterligini üpjün etmek arkaly amala aşyrmak**

**2.3.2: Jynsy we oturymly halklara degişliligi boýunça bölmek bilen, kiçi möçberdäki azyk önümlerini öndürijileriñ ortaça girdejisi**

**Institusional maglumatlar**

**Gurama (guramalar):**

BMG-nyň FAO

**Konsepsiýalar we kesgitlemeler**

**Kesgitleme:**

DÖM-nyñ 2.3.2 görkezijisi fermada alnyp barylýan, azyk önümlerini we oba hojalyk önümlerini öndürmek bilen bagly önümçilik işinden alynýan girdejileri ölçeýär. Muña ekerançylykdan, maldarçylykdan, balykçylykdan we suw ekinleri önümçiliginden, şeýle hem tokaý hojalygyndaky önümçilikden gelýän girdejiler girýär.

Görkeziji ýyllyk girdeji hökmünde hasaplanyp çykarylýar.

FAO kiçi möçberdäki azyk önümlerini öndürijileri aşakdaky ýaly öndürijiler hökmünde kesgitlemegi teklip edýär:

* milli derejede ýeriň möçberiniň jemi paýlanyşynyň (gektarda ölçelýär) birinji iki kwintiline (aşaky 40 göterim) düşýän baş sany bolan mallary dolandyrýanlar; we
* milli derejede önümiň birligine düşýän mallaryň baş sanynyň jemi paýlanyşynyň (mallaryň baş sanynyň tropiki birliklerinde ölçelýär – TLUs) birinji iki kwintiline (aşaky 40 göterim) düşýän baş sany bolan maly dolandyrýanlar; we
* milli derejede oba hojalyk önüminiň birligine düşýän oba hojalyk işinden ykdysady girdejileriň jemi paýlanyşynyň (satyn alyjylyk ukybynyñ dollarda ölçelýän deñeçerligi) birinji iki kwintiline (aşaky 40 göterim) düşýan, oba hojalyk işlerinden her ýyl alynýan, satyn alyjylyk ukybynyñ deñeçerliginiñ 34,387 dollaryndan geçmeýän ykdysady girdejileri alýanlar.

**Esaslandyrma:**

2030-njy ýyla çenli durnukly ösüş ulgamynda gün tertibinde kiçi möçberdäki azyk önümlerini öndürijileriň öndürijiligini ýokarlandyrmagyň möhümdigi bellenýär, sebäbi bu öndürijiler global azyk önümçiliginde möhüm orun tutýarlar. Görkeziji 2030-njy ýyla çenli öndürijiligi iki esse artdyrmak maksadyny goýýan ulgamda öňegidişlige gözegçilik edýär.

Kiçi möçberdäki önümçilik birliklerinde zähmet öndürijiliginiň ýokarlandyrylmagy hem garyplygyň möçberini azaltmaga täsir edýär, sebäbi kiçi möçberdäki azyk önümlerini öndürijiler köplenç halatda garyp adamlar bolup durýarlar we köplenç ýaşaýşyň iň pes şertlerine golaý bolýarlar.

**Esasy düşünjeler:**

2.3.2 görkezijni hasaplamak üçin şu esasy düşünjeler kabul edilendir:

* Kiçi möçberdäki azyk önümlerini öndürijiler ýeriň, mallaryň we girdejileriň jemi paýlanyşynyň aşaky 40 göteriminiň kesişýän ýerinde bolýan adamlar hökmünde kesgitlenýär.
* Mallaryň baş sanyny standartlaşdyrmak we ölçemek üçin peýdalanylýan maldarçylyk birlikleriniň meýdanyny özgertmegiň tropiki şkalasy (TLU). Bir TLU Demirgazyk Amerikada bir gara malyň metabolik agramynyň eekwiwalenti bolup durýar. Gaýtadan hasaplamagyň koeffisientleriniň doly sanawyny Maldarçylyk sektorlaryna synlary taýýarlamak boýunça gollanmada tapyp bolar.
* Girdejileri hasaplamak Zähmet statistleriniñ 17-nji halkara maslahatynda (ICLS) kabul edilen kararnama esaslanýar. Girdeji girdejilerden amal çykdajylaryny we aktiwlerden ulanyş tutumlaryny aýyrmak bilen hasaplanmalydyr.

**Teswirler we çäklendirmeler:**

Bu görkezijä gözegçilik etmäge päsgel berýän esasy çäklendirme maglumatlaryň elýeterligi bolup durýar. Hakykatdan hem hojalygyñ içindäki işden alynýan girdejiler we çykdajylar barada maglumatlar hemişe elýeter bolup durmaýar.

**Usulyýet**

**Hasaplama usuly:**

Oba hojalyk ekinlerini, maldarçylygy, balykçylygy we tokaý hojalygyny goşmak bilen i – işiñ oba hojalyk görnüşlerini we birinji bölümde N azyk önümlerini öndürijileriñ köplügi hökmünde kesgitlenen j [1, ..., n] kiçi möçberdäki azyk önümlerini öndürijilieri hasaba almak bilen, DÖM-nyñ 2.3.2 görkezijisi şu formula boýunça hasaplanmalydyr:

bu ýerde:

* t ýylyň dowamynda j kiçi möçberdäki azyk önümlerini öndüriji tarapyndan ýerlenen i oba hojalyk önüminiň fiziki möçber;
* şol bir t ýylyň dowamynda j kiçi möçberdäki azyk önümlerini öndüriji tarapyndan alnan i oba hojalyk önüminiň durnukly satuw bahasy;
* t ýylyň dowamynda j kiçi möçberdäki azyk önümlerini öndüriji tarapyndan saklanylýan i oba hojalyk önümleriniñ gymmaty;
* kiçi möçberdäki azyk önümlerini öndürijileriň sany.

Jikme-jik görnüşde k her bir görkeziji üçin aşakdaky bentlerden fiziki möçberler çykarylýar :

* **Oba hojalyk ekinlerinden girdejiler:** satylan hasyl, özüniñ sarp etmegi üçin hasyl, tohumlyk üçin alnyp galynan hasyl, saklanýan hasyl, goşmaça önüm hökmünde peýdalanylan hasyl, sowgat hökmünde berlen hasyl, zähmet haky üçin peýdalanylan hasyl, serişdeleri tölemek üçin peýdalanylan hasyl, paýnamalary paýlaşmak hakynda ylalaşyk boýunça berlen hasyl, biderek harçlanan hasyl. Agaç ekinlerinden we tokaý önümçiliginden alynýan girdejileri hasaplamak üçin hem şunuñ ýaly kriteriler ulanylýar.
* **Maldarçylykdan girdejiler:** satylan (diri) mal, sowgat hökmünde mal (komponent diñe ätiýaçlygyñ üýtgäp biljek ýagdaýynda saklanyp bilner), maldarçylygyñ goşmaça önümleri/satylan goşmaça önümleri, özbaşdak sarp edilýän maldarçylyk önümleri, özbaşdak peýdalanylýan maldarçylyk önümleri (şeýle hem hasyl üçin harajatlar (mysal üçin, dökün hökmünde peýdalanylýan ders), hasaplaşmak üçin peýdalanylýan maldarçylygyñ goşmaça önümleri/satylan goşmaça önümleri, karzlary tölemek üçin maldarçylygyñ goşmaça önümleri/satylan goşmaça önümleri.
* **Tokaý hojalygyndan girdejiler:** satylan önüm, özüniñ sarp etmegi üçin tokaýçylyk önümi, saklamak üçin tokaýçylyk önümi, zähmet hakyny tölemek üçin peýdalanylýan tokaýçylyk önümi, kärende tölegi üçin peýdalanylýan tokaýçylyk önümi, serişdeleri tölemek üçin peýdalanylýan tokaýçylyk önümi, önümleri paýlaşmak hakynda ylalaşyk boýunça berlen tokaýçylyk önümi, biderek harçlanan tokaýçylyk önümi.
* **Balykçylykdan girdejiler:** täze tutulyp satylan balyk, tutulan, işlenilip satylan balyk, özüniñ sarp etmegi üçin tutulan täze balyk, özüniñ sarp etmegi üçin tutulan, işlenen balyk, satylan täze balyk, satylan işlenen balyk.

önümçilik harajatlary ulanyş çykdajylaryny öz içine almalydyr. Olar üýtgeýän çykdajylaryñ (nagt puldaky tölegler we dökünler, tohumlyk çigitler we käwagt ulanylýan işçi güýji görnüşindäki oba hojalyk serişdeleriniñ görnüşleri) we hemişelik çykdajylaryñ (hakyna tutma zähmet, ýer üçin kärende tölegi we tehniki kömek üçin çykdajylar) ählisini öz içine alýar.

Has giñişleýin görnüşde harajatlary adatça şu bentleri öz içine alýar:

* Ekerançylyk üçin çykdajylar: nagt pulda goýum, ýer kärendesi, tehniki ýardam/çykdajylaryñ artmagy, ekiş üçin goýlan hasyl, zähmet hakyny tölemek üçin peýdalanylýan hasyl, kärende tölegini tölemek üçin peýdalanylýan hasyl, serişdeleri tölemek üçin peýdalanylan hasyl, önümleri paýlaşmak hakynda ylalaşyk boýunça berlen hasyl (paýyñy çykarmak), biderek harçlanan hasyl, goşmaça önümleri öndürmek üçin peýdalanylan hasyl, satyn alnan serişdeleriñ umumy gymmaty, haryt görnüşinde öwezini dolmagy goşmak bilen
* Maldarçylyk üçin çykdajylar: satyn alnan mal, maldarçylyk üçin goşmaça çykdajylar, iým hökmünde peýdalanylýan hasyl, tehniki kömek üçin harajatlar/mallaryñ baş sanyny köpeltmek üçin harajatlar.
* Tokaý hojalyk işi boýunça çykdajylar: önümçilik üçin harajatlar (nahallar, dökünler, hakyna tutma zähmet we ş.m.), maşynlary we enjamlary kärendä almak üçin çykdajylar, ýeri kärendä almak üçin çykdajylar, şunuñ bilen bagly beýleki çykdajylar.
* Balykçylyk we suw ekinleri üçin çykdajylar: balyk tutulýan enjamlar üçin çykdajylar, hakyna tutma zähmet üçin çykdajylar, söwda işi, täze balygy satyn almak, gaýtadan işlenen balygy satyn almak, şunuñ bilen bagly beýleki çykdajylar.

Girdejiler babatynda ýurtlar boýunça deñeşdirip bolýan netijeleri almak üçin görkezijiler hökmany suratda satyn alyjylyk ukyby boýunça halkara dollarda (SAU $) añladymalydyr, bu Bütindünýä bankynyñ halkara deñeşdirmeler taslamasynda göz öñünde tutulan gaýtadan hasaplamagyñ esasynda geçirilýär.

**Bölme:**

2.3.2 görkeziji fermerçilik/maldarçylyk/tokaý hojalygy klaslary boýunça bölünmelidir. 2.3 DÖM-nyň umumy maksady aýallara, oturymly halklara, maşgala fermerlerine, maldarlara we balykçylara aýratyn üns berilmegini talap edýär. Şu sebäbe görä, görkeziji jynsy boýunça, kärhananyň tipi we jemgyýete degişliligi boýunça bölünmelidir.

**Ýok bolan görkezijileri işlemek:**

* **Ýurt derejesinde**

Soňra kesgitlener.

* **Sebit we global derejelerde**

Soňra kesgitlener.

**Sebitleýin görkezijileri:**

Häzirlikçe ulanarlykly däl.

**Deñ gelmezlikleriñ çeşmeleri:**

Häzirlikçe ulanarlykly däl.

**Milli derejede maglumatlary ýygnamak üçin ýurtlara elýeter bolan usullar we gollanmalar:** Maglumat häzirlikçe elýeter däl.

**Hili kepillendirmek**

Maglumat häzirlikçe elýeter däl.

**Maglumat çeşmeleri**

**Çeşmeler we maglumatlary ýygnamak:**

2.3.1 görkezijiniň kiçi möçberli hasap edilýän öndürijileriň maksatlaýyn görkezijisinde ölçelýändigini hasaba almak bilen, olary ölçemek üçin iň gowy maglumat çeşmesi aýry-aýry öndüriji birlikler üçin talap edilýän ähli maglumatlary ýygnaýan bir bitewi soraşma bolup durýar. Oba hojalyk önümçiliginiň umumy möçberi we onuñ bilen bagly çykdajylar barada maglumatlary ýygnamak üçin iň amatly maglumat çeşmesi oba hojalyk gözegçigi bolup durýar. Oba hojalyk gözegçilikleriniň bolmadyk wagtynda öwrenmeli bolan beýleki mümkinçilikler şulardan ybaratdyr:

1. oba hojalyk moduly bilen goşulyşan oba hojalyklaryna gözegçilik,
2. oba hojalyk ýazuwlary,
3. administratiw maglumatlar

**Maglumatlaryñ elýeterliligi**

Ozalkylary ýaly, ulgamlayn we ylalaşylan esasda maglumatlar ýok. Käbir maglumatlar aýry-aýry ýurtlardaky elýeter amatly gözegçiliklerden getirildi

Aşakda sebitlere bölmek bilen, ýurtlar boýunça bölünişi getirilýär:

|  |  |  |
| --- | --- | --- |
|  | **Ýurtlaryň sany** | **Maglumatlaryň häsiýeti** |
| **Dünýä** | **8** | **E** |
| **Afrika** | **7** | **E** |
| **Demirgazyk Afrika** |  |  |
| **Saharadan Günortdaky Afrika ýurtlary** |  |  |
| **Gündogar Afrika** | **4** | **E** |
| **Orta Afrika** |  |  |
| **Günorta Afrika** |  |  |
| **Günbatar Afrika** | **3** | **E** |
| **Amerika** |  |  |
| **Latyn Amerikasy we Karib basseýni** |  |  |
| **Karib basseýni** |  |  |
| **Latyn Amerikasy** |  |  |
| **Demirgazyk Amerika** |  |  |
| **Aziýa** | **1** | **E** |
| **Merkezi Aziýa** |  |  |
| **Gündogar Aziýa** |  |  |
| **Günorta Aziýa** | **1** | **E** |
| **Günorta-Gündogar Aziýa** |  |  |
| **Günbatar Aziýa** |  |  |
| **Ýewropa** |  |  |
| **Gündogar Ýewropa** |  |  |
| **Demirgazyk Ýewropa** |  |  |
| **Günorta Ýewropa** |  |  |
| **Günbatar Ýewropa** |  |  |
| **Okeaniýa** |  |  |
| **Awstraliýa we Täze Zelandiýa** |  |  |
| **Melaneziýa** |  |  |
| **Mikroneziýa** |  |  |
| **Polineziýa** |  |  |

**Wagt hatarlary:**

2030-njy ýyla çenli.

**Maglumatlar bilen üpjün edijiler**

Milli statistika edaralary

**Maglumatlary düzüjiler**

BMG-nyň FAO

**Salgylanmalar**

* Baş statistika müdirliginiň we FAO Statistika bölüminiň kanselýariýasynyň „2.3.1 и 2.3.2 durnukly ösüş maksatlarynyň görkezijilerini işläp düzmek we olara gözegçilik etmek üçin teklip edilýän usulyýet“ boýunça bellikleri, Rim
* 2030-njy ýyla çenli durnukly ösüş üçin Gün tertibiniň 2,3 wezipesine gözegçilik üçin kiçi möçberdäki azyk önümlerini öndürijileri kesgitlemek. FAO Statistika bölüminiň iş resminamasy şu salgy boýunça elýeterdir: http://www.fao.org/3/a-i6858e.pdf

**Baglanyşykly görkezijiler**

**Ulanarlykly däl**.